
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 28 

24 Φεβρουάριου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 19 

Κανονισμός Λειτουργίας και Οργάνωση Υπηρεσιών 
της Ρυθμιστικής Αρχής Λιμένων (Ρ.Α.Λ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 43 του Ν. 4150/2013 «Ανασυγκρότηση 
του Υπουργείου Ναυτιλίας και Αιγαίου και άλλες δια¬ 
τάξεις» (Α' 102), όπως αντικαταστάθηκε με το άρθρο 
πρώτο υποπαρ. ΙΣΤ.1 του Ν. 4254/2014 (Α' 85) και στη 
συνέχεια τροποποιήθηκε με το άρθρο 33 παρ. 3 του 
Ν. 4258/2014 (Α' 94), 

β) του Ν. 4270/2014 «Αρχές Δημοσιονομικής Διαχείρι¬ 
σης και Εποπτείας-Δημόσιο Λογιστικό και άλλες δια¬ 
τάξεις» (Α' 143), 

γ) του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98), 

δ) του άρθρου 5 του Π.δ. 70/2015 «.Ανασύσταση του 

Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτι¬ 
κής» (Α' 114), 

ε) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

στ) της υπ’ αριθμ. Υ21/6.10.2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη» (Β' 2144), 

ζ) της υπ’ αριθμ. Υ29/9.10.2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

2. Το Π.δ. 113/2010 «Ανάληψη υποχρεώσεων από τους 
Διατάκτες» (Α' 194), όπως ισχύει. 

3. Τη με ημερομηνία 23.11.2015 σχετική γνώμη της Ρ.Α.Λ. 

4. Το γεγονός ότι από τις διατάξεις του παρόντος 
Διατάγματος προκαλείται δαπάνη σε βάρος του προϋ¬ 
πολογισμού της Ρ.Α.Λ. το ύψος της οποίας για το τρέ- 
χον έτος 2016 εκτιμάται ότι θα ανέλθει στο ποσό των 
560.000 ευρώ. 

Εκτίμηση δαπάνης για επόμενα έτη δεν απαιτείται 
λόγω μετατροπής της Ρ.Α.Λ. σε ανεξάρτητη αρχή. 


5. Τις υπ’ αριθμ. Δ300/2014 και 161/2015 γνωμοδοτήσεις 
του Συμβουλίου της Επικράτειας, μετά από πρόταση 
των Αναπληρωτών Υπουργών Εσωτερικών και Διοικητι¬ 
κής Ανασυγκρότησης και Οικονομικών και του Υπουργού 
Ναυτιλίας και Νησιωτικής Πολιτικής, αποφασίζουμε: 

ΚΕΦΑΛΑΙΟ I 
Αρθρο πρώτο 

Εγκρίνεται ο Κανονισμός Λειτουργίας και Οργάνωσης 
Υπηρεσιών της Ρ.Α.Λ. που έχει ως εξής: 

Άρθρο 1 
Αντικείμενο 

Αντικείμενο του παρόντος Κανονισμού είναι ο καθο¬ 
ρισμός των κανόνων που διέπουν: 

(α) Τη λειτουργία της Ρ.Α.Λ. και την προσωπική κατά¬ 
σταση των μελών της. 

(β) Τη διάρθρωση και τις αρμοδιότητες των υπηρεσι¬ 
ακών μονάδων της Ρ.Α.Λ. 

(γ) Τον προϋπολογισμό και την οικονομική διαχείριση 
των πόρων της Ρ.Α.Λ. 

Άρθρο 2 

Ορισμός μελών - Καταστατική θέση 

1. Τα μέλη της Ρ.Α.Λ. ορίζονται με πράξη του Υπουρ¬ 
γικού Συμβουλίου, κατόπιν εισήγησης του Υπουργού 
Ναυτιλίας και Νησιωτικής Πολιτικής, σύμφωνα με τα 
οριζόμενα στο άρθρο 43 παρ. 2 του Ν. 4150/2013, όπως 
τροποποιήθηκε και ισχύει. Μέλη της Ρ.Α.Λ. είναι δυνατόν 
να διορίζονται δημόσιοι λειτουργοί και υπάλληλοι που 
κατέχουν οργανικές θέσεις στο δημόσιο τομέα πλην του 
προσωπικού του Υπουργείου Ναυτιλίας και Νησιωτικής 
Πολιτικής. 

2. Ο Πρόεδρος, ο Αντιπρόεδρος και οι δύο Εισηγητές 
είναι πλήρους και αποκλειστικής απασχόλησης. Εάν τα 
μέλη της Ρ.Α.Λ. που είναι πλήρους και αποκλειστικής 
απασχόλησης είναι και μέλη διδακτικού ερευνητικού 
προσωπικού Ανωτάτων Εκπαιδευτικών Ιδρυμάτων (ΔΕΠ 
ΑΕΙ), εφαρμόζονται οι διατάξεις των παραγράφων 1, 2, 
3 και 4 του άρθρου 5 του Ν. 2530/1997 (Α' 218) για την 
αναστολή άσκησης των καθηκόντων τους ως μελών 
ΔΕΠ ΑΕΙ. Εάν τα μέλη της Ρ.Α.Λ. που είναι πλήρους 
και αποκλειστικής απασχόλησης είναι και υπάλληλοι 
του δημοσίου ή του ευρύτερου δημόσιου τομέα, κατά 

τον χρόνο της θητείας τους στη Ρ.Α.Λ. υπόκεινται σε 
αναστολή της εργασιακής τους σχέσης. 

3. Κατά τη διάρκεια της θητείας τους, τα μέλη της 
Ρ.Α.Λ., τα οποία δεν είναι πλήρους και αποκλειστικής 
απασχόλησης, οφείλουν να απέχουν από οποιαδήποτε 
δραστηριότητα, επαγγελματική ή επιχειρηματική, που 
επιφέρει σύγκρουση καθηκόντων ή συμφερόντων με 
την ιδιότητα και τα καθήκοντα του μέλους της Ρ.Α.Λ. 

4. Τα μέλη της Ρ.Α.Λ., κατά την άσκηση των αρμοδιοτή¬ 
των τους, απολαμβάνουν προσωπικής και λειτουργικής 
ανεξαρτησίας, δεσμεύονται μόνο από το νόμο και τη 
συνείδηση τους και έχουν υποχρέωση τήρησης εμπι¬ 
στευτικότητας και εχεμύθειας. 

5. Τα μέλη της Ρ.Α.Λ. εκπίπτουν αυτοδικαίως από τη 
θέση τους σε περίπτωση που καταδικαστούν με αμετά- 
κλητη απόφαση για αδίκημα που συνεπάγεται κώλυμα 
διορισμού ή έκπτωση δημοσίου υπαλλήλου, σύμφωνα 
με τις διατάξεις του Κώδικα περί Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Νομικών Προσώπων Δημοσίου Δικαίου (Ν. 3528/2007). 
Στην περίπτωση αυτή ορίζεται νέο μέλος για το υπό¬ 
λοιπο της θητείας. 

6. Η ιδιότητα του μέλους αναστέλλεται σε περίπτωση 
έκδοσης τελεσίδικου παραπεμπτικού βουλεύματος για 
αδίκημα που συνεπάγεται κώλυμα διορισμού ή έκπτωση 
δημοσίου υπαλλήλου, σύμφωνα με τις διατάξεις της 
προηγούμενης παραγράφου και μέχρι έκδοσης τελε¬ 
σίδικης αθωωτικής απόφασης. Στην περίπτωση αυτή 
ορίζεται νέο μέλος για θητεία που αντιστοιχεί στον 
χρόνο αναστολής. 

7. Απαγορεύεται στα μέλη της Ρ.Α.Λ. κατά τη διάρκεια 
της θητείας τους να είναι εταίροι, μέτοχοι, μέλη Διοικη¬ 
τικού Συμβουλίου, διαχειριστές, υπάλληλοι, τεχνικοί σύμ¬ 
βουλοι ή μελετητές κάθε είδους επιχείρησης η οποία 
αναπτύσσει δραστηριότητα συναφή με τη λειτουργία 
και εκμετάλλευση των λιμένων. Εάν μέλη της Ρ.Α.Λ. 
αποκτήσουν κατά τη διάρκεια της θητείας τους εταιρικά 
μερίδια ή μετοχές των προαναφερόμενων επιχειρήσεων 
από κληρονομική διαδοχή, οφείλουν να υποβάλουν στο 
Υπουργείο Ναυτιλίας και Νησιωτικής Πολιτικής δήλωση 
με την οποία αναλαμβάνουν την υποχρέωση να απέχουν 
κατά τη διάρκεια της θητείας τους από την ενάσκηση 
των δικαιωμάτων συμμετοχής και ψήφου στα όργανα 
διοίκησης, διαχείρισης και ελέγχου των προαναφερο- 
μένων επιχειρήσεων. Στην ίδια υποχρέωση υπόκεινται 
και οι σύζυγοί τους. 

8. Μέλος της Ρ.Α.Λ. που κατείχε οργανική θέση υπαλ¬ 
λήλου ή λειτουργού του δημοσίου τομέα, επανέρχεται 
αυτοδικαίως στη θέση που κατείχε πριν το διορισμό του 
μετά τη λήξη της θητείας του. Η θητεία του στη Ρ.Α.Λ. 
λογίζεται ως πραγματική υπηρεσία, ενώ κατά τη διάρ¬ 
κεια της δεν διακόπτεται η βαθμολογική και μισθολογική 
του εξέλιξη. Εάν η θέση που κατείχε ως υπάλληλος δεν 
είναι κενή ή έχει καταργηθεί κατά τη λήξη της θητείας 
του, θεωρείται ότι κατέχει ομοιόβαθμη προσωρινή θέση 
του κλάδου του που συνιστάται αυτοδικαίως και καταρ- 
γείται επίσης αυτοδικαίως όταν αποχωρήσει. 

9. Τα μέλη της Ρ.Α.Λ. υποβάλλουν ετησίως τις, προ- 
βλεπόμενες από το Ν. 3213/2003 (Α' 309) και Ν. 4281/2014 
(Α' 160), δήλωση περιουσιακής κατάστασης και δήλωση 
οικονομικών συμφερόντων. 

10. Τα πειθαρχικά αδικήματα των μελών της Ρ.Α.Λ., 
όπως αυτά ορίζονται στον εκάστοτε ισχύοντα Κώδι¬ 


κα περί Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ., κρίνονται, μετά από 
παραπομπή από τον Υπουργό Ναυτιλίας και Νησιωτικής 
Πολιτικής, από πενταμελές ειδικό πειθαρχικό συμβούλιο 
με διετή θητεία το οποίο συγκροτείται με απόφαση 
του Υπουργού Ναυτιλίας και Νησιωτικής Πολιτικής και 
απαρτίζεται από τους εξής: έναν δικαστικό λειτουργό 
του Συμβουλίου της Επικράτειας, με βαθμό τουλάχι¬ 
στον Συμβούλου, έναν του Αρείου Πάγου, έναν του Ελε¬ 
γκτικού Συνεδρίου, με βαθμό τουλάχιστον Συμβούλου, 
ένα μέλος του Νομικού Συμβουλίου του Κράτους και 
ένα μέλος ΔΕΠ του Τμήματος της Νομικής Σχολής του 
Εθνικού Καποδιστριακού Πανεπιστημίου στο γνωστικό 
αντικείμενο του Δημοσίου ή Εμπορικού Δικαίου, και τους 
αντίστοιχους αναπληρωτές τους, υπό την προεδρία του 
αρχαιότερου από τα δικαστικά μέλη του συμβουλίου 
αυτού. Με την ίδια απόφαση του Υπουργού Ναυτιλίας 
και Νησιωτικής Πολιτικής διορίζεται και ο γραμματέας 
του συμβουλίου και ο αναπληρωτής του, οι οποίοι είναι 
μέλη της γραμματείας της Ρ.Α.Λ. Το συμβούλιο συνε¬ 
δριάζει με την παρουσία τριών (3) τουλάχιστον μελών 
και αποφασίζει με απόλυτη πλειοψηφία των παρόντων 
κατόπιν ακρόασης του εγκαλουμένου. Ο τελευταίος 
απολαμβάνει του δικαιώματος να παρίσταται στην ενώ¬ 
πιον του πειθαρχικού συμβουλίου διαδικασία με δικη¬ 
γόρο. Το πειθαρχικό συμβούλιο αποφασίζει σε πρώτο 
και τελευταίο βαθμό εντός προθεσμίας ενενήντα (90) 
ημερών από την κίνηση της πειθαρχικής διαδικασίας 
και τη διαβίβαση σε αυτό πλήρους φακέλου της υπό¬ 
θεσης. Σε αυτή την περίπτωση εφαρμόζονται ανάλογα 
οι διατάξεις περί υπαλληλικής προσφυγής. 

Κατά τα λοιπά, για την πειθαρχική ευθύνη των μελών 
της Ρ.Α.Λ. έχουν ανάλογη εφαρμογή οι διατάξεις του 
ανωτέρω Κώδικα. 

12. Η Ρ.Α.Λ. έχει αυτοτελώς την ικανότητα να παρί- 
σταται σε κάθε είδους δίκες που έχουν ως αντικεί¬ 
μενο πράξεις ή παραλείψεις ή έννομες σχέσεις που 
δημιουργούνται από τη λειτουργία και την άσκηση των 
αρμοδιοτήτων της (άρθρο 43 παρ. 1 εδάφιο δεύτερο του 
Ν. 4150/2013, όπως ισχύει). 

ΚΕΦΑΛΑΙΟ II 
Εσωτερική λειτουργία 

Αρθρο 3 

Αρμοδιότητες Προέδρου και Αντιπροέδρου 

1. Ο Πρόεδρος της Ρ.Α.Λ. την εκπροσωπεί ενώπιον κάθε 
δικαστικής αρχής και στις σχέσεις της με τις άλλες 
διοικητικές ή ανεξάρτητες αρχές και τους τρίτους και 
έχει, δυνάμει της κείμενης νομοθεσίας, των διατάξεων 
του παρόντος και των αποφάσεων της Ρ.Α.Λ. την ευ¬ 
θύνη της λειτουργίας αυτής, ασκεί δε τις προς τούτο 
αρμοδιότητες και ιδίως: 

(α) προίσταται όλων των υπηρεσιών της, διευθύνει 
το έργο τους και ασκεί πειθαρχική εξουσία επί του 
προσωπικού της, 

(β) καθορίζει τα θέματα ημερήσιας διάταξης και προ¬ 
εδρεύει στις συνεδριάσεις της Ρ.Α.Λ., 

(γ) παρακολουθεί την εκτέλεση των αποφάσεων, πο¬ 
ρισμάτων και οποιωνδήποτε άλλων πράξεών της, 

(δ) λαμβάνει αποφάσεις διαχειριστικού χαρακτήρα 
για την εύρυθμη λειτουργία της και την εφαρμογή των 
αποφάσεών της, 

(ε) μεριμνά για την κατάρτιση προϋπολογισμού, απο¬ 
λογισμού και ισολογισμού της Ρ.Α.Λ. 

2. Ο Πρόεδρος της Ρ.Α.Λ. μπορεί με πράξη του να ανα¬ 
θέτει την εκπροσώπηση της Ρ.Α.Λ. στον Αντιπρόεδρο 
ή σε άλλα μέλη της, εκτός δε των περιπτώσεων όπου 
ο νόμος ή ο παρών Κανονισμός το απαγορεύουν ρητά, 
μπορεί με πράξη του να παρέχει εξουσιοδότηση στον 
Αντιπρόεδρο ή σε άλλα μέλη της Ρ.Α.Λ. ή στο Γενικό 
Διευθυντή ή σε Προϊσταμένους των Διευθύνσεων για 
τη διενέργεια συγκεκριμένης πράξης ή ενέργειας ή κα¬ 
τηγορίας πράξεων ή ενεργειών, καθώς και να υπογρά¬ 
φουν «με εντολή προέδρου» έγγραφα ή άλλες πράξεις 
της Ρ.Α.Λ., οι οποίες δημοσιεύονται δί αναρτήσεως, με 
επιμέλεια της Γραμματείας της Ρ.Α.Λ. στον πίνακα ανα¬ 
κοινώσεων και δημοσιεύσεων της. 

3. Τον Πρόεδρο της Ρ.Α.Λ., εφόσον απουσιάζει ή κω¬ 
λύεται, αναπληρώνει ο Αντιπρόεδρος. 

4. Ο Πρόεδρος υποβάλει στα μέλη της Ρ.Α.Λ. εισήγηση 
για την έκδοση απόφασης περί συγκρότησης ομάδων 
εργασίας ή επιτροπών και ομάδων για την εξέταση και 
έρευνα θεμάτων ειδικού ενδιαφέροντος που σχετίζονται 
με τις αρμοδιότητες της Ρ.Α.Λ. Στις κατά το ως άνω 
εδάφιο συγκροτούμενες επιτροπές και ομάδες μπορούν 
να συμμετέχουν μέλη της Ρ.Α.Λ., υπάλληλοι αυτής που 
υπάγονται σε μία ή περισσότερες Οργανικές Μονάδες, 
καθώς και συνεργάτες αυτής. Οι ως άνω πάσης φύσεως 
ομάδες εργασίας ή επιτροπές είναι μη αμειβόμενες. Με 
την ίδια απόφαση καθορίζεται το έργο, η διάρκεια του, 
η σύνθεση και ο συντονιστής της ομάδας ή επιτροπής. 

Άρθρο 4 

Συνεδριάσεις - Λήψη Αποφάσεων 
(άρθρο 43 παρ. 5 και 6 Ν. 4150/2013) 

1. Η Ρ.Α.Λ. συνέρχεται στην έδρα της ή και εκτός αυτής 
εάν τούτο έχει οριστεί προηγουμένως από τον Πρό¬ 
εδρο. Κατά τη συνεδρίαση, τη συζήτηση διευθύνει ο 
Πρόεδρος, κατ’ εφαρμογή των κανόνων που διέπουν τη 
λειτουργία των συλλογικών οργάνων. 

2. Η Ρ.Α.Λ. συνέρχεται σε τακτικές συνεδριάσεις του¬ 
λάχιστον δύο φορές το μήνα ή σε έκτακτες συνεδριά¬ 
σεις, οποτεδήποτε, μετά από έγγραφη πρόσκληση του 
Προέδρου η οποία περιλαμβάνει και τα θέματα της 
ημερήσιας διάταξης. Στην περίπτωση αυτή η πρόσκληση 
γνωστοποιείται στα μέλη τουλάχιστον πέντε (5) εργά¬ 
σιμες ημέρες πριν τη συνεδρίαση. Η τήρηση της προθε¬ 
σμίας αυτής, καθώς και η γνωστοποίηση της πρόσκλη¬ 
σης, δεν απαιτούνται εάν στη συνεδρίαση παρίστανται 
όλα τα μέλη και κανένα δεν προβάλλει αντιρρήσεις. 

3. Οι υποθέσεις που άγονται ενώπιον της Ρ.Α.Λ. ανα¬ 
τίθενται με πράξη του Προέδρου σε Εισηγητή και ει- 
σάγονται προς συζήτηση και απόφαση ενώπιον της. Η 
γραπτή εισήγηση του Εισηγητή κατατίθεται στη γραμ¬ 
ματεία εντός τριάντα (30) ημερών από την ανάθεση σε 
αυτόν της υπόθεσης, εκτός εάν οριστεί διαφορετικά στη 
σχετική απόφαση ανάθεσης, και τίθεται στη διάθεση 
των μελών της Ρ.Α.Λ. πέντε (5) τουλάχιστον ημέρες πριν 
τη συνεδρίαση. Ο Εισηγητής στον οποίο ανατίθεται η 
υπόθεση επικουρείται από στελέχη της Ρ.Α.Λ. τα οποία 
ορίζονται από το Γ ενικό Διευθυντή αυτής. 

4. Η Ρ.Α.Λ. βρίσκεται σε απαρτία και συνεδριάζει νό¬ 
μιμα, εφόσον μετέχουν στη συνεδρίαση ο Πρόεδρος, 
ο Αντιπρόεδρος, ο Εισηγητής που έχει οριστεί για τη 
συγκεκριμένη υπόθεση, και δύο τουλάχιστον άλλα μέλη, 


αποφασίζει δε κατά πλειοψηφία των παρόντων. Στις 
συνεδριάσεις και διασκέψεις συμμετέχει ο Εισηγητής 
που έχει οριστεί για τη συγκεκριμένη υπόθεση χωρίς 
δικαίωμα ψήφου. Σε περίπτωση ισοψηφίας υπερισχύει 
η ψήφος του Προέδρου. 

5. Η Ρ.Α.Λ. μπορεί να λειτουργήσει, όχι όμως πέρα 
από ένα εξάμηνο, εάν κάποια από τα μέλη εκλείψουν 
ή αποχωρήσουν για οποιονδήποτε λόγο ή απολέσουν 
την ιδιότητα βάσει της οποίας ορίστηκαν, εφόσον κατά 
τις συνεδριάσεις του τα λοιπά μέλη επαρκούν ώστε να 
υπάρχει απαρτία. 

6. Κατά την ενώπιον της Ρ.Α.Λ. συζήτηση επί των υπο- 
βληθεισών αιτήσεων και καταγγελιών μπορούν να πα¬ 
ρ ίστανται αυτοπροσώπως ή μετά ή δια πληρεξουσίου 
δικηγόρου αυτοί που υπέβαλαν την αίτηση ή την κα¬ 
ταγγελία οι οποίοι καλούνται προς τούτο τουλάχιστον 
πέντε (5) ημέρες πριν από τη συνεδρίαση. 

7. Κατά τη διεξαγωγή της διαδικασίας, προκειμένου 
να διερευνηθεί το αντικείμενο της υπόθεσης, μπορούν 
ενδεικτικά να εξετάζονται πρόσωπα που έχουν σχέση με 
αυτή ή να ζητείται η προσκόμιση εγγράφων και στοιχεί¬ 
ων, καθώς και η διενέργεια αυτοψίας ή πραγματογνωμο¬ 
σύνης. Στις συνεδριάσεις μπορεί επίσης να παρίσταται, 
μετά από πρόσκληση του Προέδρου, οιοσδήποτε μπορεί 
να συμβάλει στη λήψη απόφασης. 

8. Η απόφαση κοινοποιείται στα ενδιαφερόμενο μέρη 
το αργότερο εντός τριάντα (30) ημερών από την έκ¬ 
δοσή της. 

9. Τα μέλη της Ρ.Α.Λ. κατά τις συνεδριάσεις αποφα¬ 
σίζουν συλλογικά. 

10. Οι αποφάσεις της Ρ.Α.Λ. είναι δημόσιες, καταχω¬ 
ρίζονται σε ειδικό αρχείο, είναι προσβάσιμες μέσω της 
ιστοσελίδας της Ρ.Α.Λ. και αναρτώνται στο διαδίκτυο 
«Πρόγραμμα Διαύγεια», σύμφωνα με τα οριζόμενα στο 
Ν. 3861/2010 (Α' 112), εκτός εάν πρόκειται για πράξεις 
δημοσιευτέες, σύμφωνα με τις διατάξεις του άρθρου 
18 του Κώδικα Διοικητικής Διαδικασίας (ΚΔΔ), οπότε 
δημοσιεύονται στην Εφημερίδα της Κυβέρνησης (άρθρο 
43 παρ. 5 εδάφιο έκτο του Ν. 4150/2013). 

11. Οι πράξεις της Ρ.Α.Λ. που επάγονται έννομες συνέ¬ 
πειες κοινοποιούνται στους ενδιαφερομένους και στον 
Υπουργό Ναυτιλίας και Νησιωτικής Πολιτικής. Κατ’ αυ¬ 
τών χωρεί αίτηση αναθεώρησης, σύμφωνα με τις διατά¬ 
ξεις του ΚΔΔ, εφόσον θεωρούν πως η εν λόγω απόφαση 
αντιτίθεται στο νόμο και τους κανονισμούς της Ρ.Α.Λ. η 
οποία ασκείται μέσα σε τριάντα ημέρες από τη γνώση 
ή την κοινοποίηση της από τους ενδιαφερομένους ή 
τον Υπουργό Ναυτιλίας και Νησιωτικής Πολιτικής. Κατ’ 
αυτών χωρεί αίτηση αναθεώρησης η οποία ασκείται 
εντός τριάντα ημερών από τη γνώση ή την κοινοποίησή 
της από τον ενδιαφερόμενο ή τον Υπουργό Ναυτιλίας 
και Νησιωτικής Πολιτικής. Η εκδιδόμενη επί της αίτησης 
αναθεώρησης απόφαση υπόκειται σε αίτηση ακύρωσης 
ενώπιον του Διοικητικού Εφετείου Πειραιά (άρθρο 43 
παρ. 6 Ν. 4150/2013). 

Άρθρο 5 

Τήρηση Πρακτικών 

1. Για κάθε συνεδρίαση της Ρ.Α.Λ. τηρούνται πρακτικά 
με ευθύνη της Γ ραμματείας της Ρ.Α.Λ. τα οποία καταχω¬ 
ρίζονται σε ειδικό Βιβλίο Πρακτικών και υπογράφονται 
από τα μέλη που παρέστησαν στη συνεδρίαση. Σε πε¬ 
ρίπτωση άρνησης υπογραφής από ένα ή περισσότερα 

μέλη σημειώνεται η άρνηση, καθώς και οι λόγοι αυτής, 
εφόσον το αρνούμενο μέλος παραδώσει στη Γραμμα- 
τεία της Ρ.Α.Λ., επί αποδείξει παραλαβής, το αργότερο 
εντός δύο εργασίμων ημερών από τη λήξη της συνε¬ 
δρίασης, γραπτή ενυπόγραφη δήλωση για τους λόγους 
της άρνησής του. 

2. Τα πρακτικά και οι εισηγήσεις της Ρ.Α.Λ., τα οποία 
αφορούν την εθνική άμυνα ή τη δημόσια ασφάλεια, κα¬ 
ταχωρίζονται σε ειδικό Βιβλίο Διαβαθμισμένων. 

3. Με απόφαση της Ρ.Α.Λ. μπορεί να χαρακτηρίζονται 
ως εμπιστευτικά και απόρρητα και να καταχωρίζονται 
στο ειδικό Βιβλίο Διαβαθμισμένων τμήματα των πρακτι¬ 
κών ή των εισηγήσεων εφόσον, κατά την αιτιολογημένη 
κρίση της, θίγονται επιχειρηματικά συμφέροντα ή παρα¬ 
βλάπτεται ο υγιής ανταγωνισμός ή συντρέχει κάποιος 
από τους λόγους που προβλέπονται στο άρθρο 5 του 
Κώδικα Διοικητικής Διαδικασίας. 

ΚΕΦΑΛΑΙΟ III 

Οργάνωση Υπηρεσιών της Ρ.Α.Λ. 

Άρθρο 6 

Διάρθρωση, Στελέχωση 

1. Η Ρ.Α.Λ. διαρθρώνεται ως ακολούθως: 

Γενική Διεύθυνση η οποία αποτελείται από τις εξής 
δύο Διευθύνσεις: 

(α) Διεύθυνση Παρακολούθησης και Ελέγχου Αγοράς 
και 

(β) Διεύθυνση Διοικητικής και Οικονομικής Υποστή¬ 
ριξης. 

2. Οι στρατηγικοί σκοποί της Γ ενικής Διεύθυνσης είναι 
οι εξής: 

(α) μεριμνά για την αποτελεσματική και αποδοτική 
εφαρμογή των αποφάσεων της Ρ.Α.Λ., 

(β) ενημερώνει τα μέλη της Ρ.Α.Λ. για θέματα που 
άπτονται της λειτουργίας της και εισηγείται επί θεμά¬ 
των σχετικών με την οργανωτική διάρθρωση και από¬ 
δοση των υπηρεσιών της Ρ.Α.Λ., καθώς και την πολιτική 
προσωπικού, 

(γ) προγραμματίζει και μεριμνά για την εφαρμογή 
ενεργειών και μέτρων που προβάλλουν, βελτιώνουν 
την εικόνα της Ρ.Α.Λ. και προωθούν την ανάπτυξη των 
εργασιών της, 

(δ) παρακολουθεί, συντονίζει και ελέγχει τις δράσεις 
των επιμέρους διοικητικών ενοτήτων της Ρ.Α.Λ., 

(ε) παρακολουθεί την ταμειακή κατάσταση της Ρ.Α.Λ. 
και μεριμνά για την πραγματοποίηση των εσόδων της 
που προέρχονται από διάφορες πηγές. 

3. Η Διεύθυνση Παρακολούθησης και Ελέγχου Αγοράς 
αποτελείται από τα εξής τμήματα: 

(α) Τμήμα Εποπτείας, 

(β) Τμήμα Ανάλυσης και Οικονομικής Τεκμηρίωσης, 
(γ) Τμήμα Τεχνικής Αξιολόγησης Λιμενικών Έργων, 

(δ) Τμήμα Νομικής Τεκμηρίωσης και Γνωμοδοτήσεων. 

4. Η Διεύθυνση Διοικητικής και Οικονομικής Υποστή¬ 
ριξης αποτελείται από τα εξής τμήματα: 

(α) Τμήμα Οικονομικής Διαχείρισης, 

(β) Τμήμα Διοίκησης Προσωπικού, 

(γ) Τμήμα Τεχνολογίας - Πληροφορικής και Επικοι¬ 
νωνιών. 

5. Η Ρ.Α.Λ. επικουρείται στη διοικητική της λειτουργία 
από τα εξής: 

(α) Γραμματεία της Ρ.Α.Λ., 

(β) Γ ραφείο Νομικής Υποστήριξης, 

(γ) Γ ραφείο Επικοινωνίας. 


Το Γραφείο Νομικής Υποστήριξης και το Γραφείο 
Επικοινωνίας είναι αυτοτελή και υπάγονται απευθείας 
στον Πρόεδρο. 

Άρθρο 7 

Αρμοδιότητα Οργανικών Μονάδων 

Οι αρμοδιότητες των Οργανικών Μονάδων της Ρ.Α.Λ. 
είναι οι εξής: 

7.1 Διεύθυνση Παρακολούθησης και Ελέγχου Αγοράς 

7.1.1 Το Τμήμα Εποπτείας έχει ιδίως τις εξής αρμο¬ 
διότητες: 

(α) παρακολουθεί και ελέγχει τις συνθήκες παροχής 
λιμενικών υπηρεσιών με σκοπό την αποφυγή στρεβλώ¬ 
σεων των κανόνων του υγιούς ανταγωνισμού, 

(β) επιλαμβάνεται αυτεπάγγελτα ή κατόπιν αίτησης 
αρχής ή ιδιώτη και εξετάζει εάν υπάρχουν ενδείξεις 
παράβασης των κανόνων του ελεύθερου ανταγωνισμού 
ή των κρατικών ενισχύσεων που θέτει το κοινοτικό και 
εσωτερικό δίκαιο στα ζητήματα αρμοδιότητας της Ρ.Α.Λ. 
και συντάσσει σχετική έκθεση, 

(γ) αναλύει τις συνθήκες εξυπηρέτησης που αντιμε¬ 
τωπίζουν οι χρήστες των διαφόρων κατηγοριών και 
μορφών λιμενικών υπηρεσιών και εισηγείται μέτρα ιδίως 
σχετικά με τις τιμές και άλλα ζητήματα που αφορούν 
τον υγιή ανταγωνισμό, 

(δ) ελέγχει την εξυπηρέτηση των χρηστών λιμενικών 
υπηρεσιών και τους όρους παροχής αυτών με σκοπό 
την αποφυγή διακρίσεων και κατάχρησης δεσπόζουσας 
θέσης στην αγορά, 

(ε) παρακολουθεί συναφείς αγορές στον κοινοτικό 
και διεθνή χώρο, 

(στ) παρακολουθεί τα ζητήματα που συνδέονται με τη 
διαφάνεια στην ενημέρωση των χρηστών αναφορικά με 
τις λιμενικές υπηρεσίες και ιδιαίτερα την τιμολόγησή 
τους, 

(ζ) υποβάλλει εμπεριστατωμένη έκθεση για: 

(ζα) τη λήψη μέτρων για την εύρυθμη λειτουργία της 
αγοράς σε σχέση με τα ζητήματα του ανταγωνισμού, 
(ζβ) την αποστολή οδηγιών και συστάσεων σχετικά με 
την εφαρμογή των κανόνων του ελεύθερου ανταγωνι¬ 
σμού και της αντιμονοπωλιακής νομοθεσίας, 

(η) συντάσσει σχέδιο ετήσιας έκθεσης πεπραγμένων 
της Ρ.Α.Λ. που υποβάλλεται στον Υπουργό Ναυτιλίας 
και Νησιωτικής Πολιτικής μέχρι την 31η Μαρτίου εκά- 
στου έτους, περιλαμβανομένων προτάσεων προς το 
Υπουργείο Ναυτιλίας και Νησιωτικής Πολιτικής για την 
κωδικοποίηση και απλοποίηση της νομοθεσίας, καθώς 
και για τη διαμόρφωση της εθνικής πολιτικής για τους 
λιμένες και την ανάπτυξη λιμενικού συστήματος ως 
προς τα ζητήματα της αρμοδιότητάς της, 

(θ) παρακολουθεί ζητήματα σχετικά με τους λιμένες, 
σύμφωνα με τους όρους των συμβάσεων παραχώρησης 
και την κείμενη νομοθεσία ως προς τα ζητήματα του 
ανταγωνισμού και εισηγείται ενέργειες για την ομαλή 
λειτουργία της αγοράς, 

(ι) συνεργάζεται για τα παραπάνω, όπου αυτό κρίνεται 
αναγκαίο ή σκόπιμο από τον Πρόεδρο της Ρ.Α.Λ., με τις 
Υπηρεσίες της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων. 

7.1.2 Το Τμήμα Ανάλυσης και Οικονομικής Τεκμηρίωσης 
έχει ιδίως τις εξής αρμοδιότητες: 

(α) συλλέγει, οργανώνει, επεξεργάζεται και αξιολογεί, 
σύμφωνα με τους κανόνες και τους περιορισμούς για 

την προστασία του επαγγελματικού απορρήτου και των 
δεδομένων προσωπικού χαρακτήρα, τα αναγκαία για 
την εκπλήρωση της αποστολής της Ρ.Α.Λ. τεχνικά, οικο¬ 
νομικά, λογιστικά, εμπορικά και άλλα συναφή στοιχεία 
που αφορούν τα νομικά και φυσικά πρόσωπα, τις ενώ¬ 
σεις ή πάσης μορφής συμπράξεις τους που παρέχουν 
λιμενικές υπηρεσίες, 

(β) τηρεί Μητρώο συμβάσεων παραχώρησης λιμενικών 
υπηρεσιών, καθώς και των σχετικών με αυτές επιχει¬ 
ρήσεων, 

(γ) τηρεί στοιχεία και επεξεργάζεται μεθοδολογίες 
για τη διαμόρφωση τιμών λιμενικών τελών στο πλαίσιο 
των αρχών του υγιούς ανταγωνισμού, 

(δ) εισηγείται στη Ρ.Α.Λ. νομοθετικές και λοιπές ρυθμι¬ 
στικές διατάξεις που αποσκοπούν στη διασφάλιση του 
ελεύθερου ανταγωνισμού και της αντιμονοπωλιακής 
νομοθεσίας, 

(ε) παρέχει στοιχεία για τη σύνταξη των εκθέσεων 
σχετικά με την εφαρμογή της ελληνικής νομοθεσίας 
ανταγωνισμού που υποβάλλονται στην Ευρωπαϊκή Ένω¬ 
ση, στον ΟΟΣΑ ή σε άλλους οργανισμούς ή οργανώσεις, 
(στ) επιβλέπει τις μελέτες και έρευνες αγοράς για 
θέματα που εμπίπτουν στην καθ' ύλην αρμοδιότητα της 
Ρ.Α.Λ. οι οποίες εκπονούνται από ειδικούς και εμπειρο¬ 
γνώμονες για λογαριασμό της, 

(ζ) παρακολουθεί τις υποθέσεις ανταγωνισμού που 
διερευνώνται από την Ευρωπαϊκή Επιτροπή και τις εθνι¬ 
κές αρχές των κρατών μελών με βάση τα άρθρα 101 και 
102 της Σ.Λ.Ε.Ε. καθώς και της παράγω γης ενωσιακής 
νομοθεσίας (κανονισμών, οδηγιών) που άπτεται θεμάτων 
ανταγωνισμού. 

7.1.3 Το Τμήμα Τεχνικής Αξιολόγησης ΛιμενικώνΈργων 
έχει ιδίως τις εξής αρμοδιότητες: 

(α) παρακολουθεί και αξιολογεί την υλοποίηση της 
κατασκευής και συντήρησης των έργων υποδομής των 
λιμένων σύμφωνα με τους όρους των συμβάσεων πα¬ 
ραχώρησης και την κείμενη νομοθεσία, 

(β) εισηγείται επί τεχνικών θεμάτων αρμοδιότητάς της. 

7.1.4 Το Τμήμα Νομικής Τεκμηρίωσης και Γνωμοδοτή¬ 
σεων έχει ιδίως τις εξής αρμοδιότητες: 

(α) αναλαμβάνει σε συνεργασία με το Γ ραφείο Νο¬ 
μικής Υποστήριξης την επεξεργασία και διεκπεραίωση 
όλων των ζητημάτων για τα οποία η Ρ.Α.Λ. έχει αρμοδι¬ 
ότητα, όπως της έκδοσης αποφάσεων, οδηγιών και γνω¬ 
μοδοτήσεων, καθώς και την οργάνωση της συζήτησης 
στο πλαίσιο διαχείρισης παραπόνων ή διαμεσολάβησης 
και επίλυσης διαφορών, 

(β) προετοιμάζει την εκδίκαση των αιτήσεων κατά των 
αποφάσεων της Ρ.Α.Λ., 

(γ) τηρεί ειδικά βιβλία, όπου καταχωρίζονται οι απο¬ 
φάσεις και γνώμες της Ρ.Α.Λ., φροντίζοντας για την 
πλήρη τεκμηρίωση των σχετικών φακέλων και μεριμνά 
για την ικανοποίηση του δικαιώματος ενημέρωσης των 
ενδιαφερομένων σύμφωνα με τις κείμενες διατάξεις και 
τον παρόντα κανονισμό, 

(δ) επεξεργάζεται και προετοιμάζει τη γνώμη της 
Ρ.Α.Λ. προς τον Υπουργό Ναυτιλίας και Νησιωτικής 
Πολιτικής σε κάθε περίπτωση που προβλέπεται στη 
σχετική νομοθεσία, 

(ε) γνωμοδοτεί για ζητήματα σχετικά με τα τέλη των 
λιμενικών υπηρεσιών ή υποδομών, για ζητήματα ανάπτυ¬ 
ξης του εθνικού λιμενικού συστήματος, καθώς και για 
εκείνα που αφορούν συμβάσεις παραχώρησης στους λι¬ 
μένες ως προς την τήρηση των κανόνων ανταγωνισμού, 


(στ) διατυπώνει προτάσεις επί της μεθοδολογίας 
προσδιορισμού των λιμενικών τελών για τη διαμόρφω¬ 
ση όρων υγιούς ανταγωνισμού, 

(ζ) παρακολουθεί την υλοποίηση των αποφάσεων, 
οδηγιών ή γνωμοδοτήσεων της Ρ.Α.Λ., 

(η) συντάσσει μέσα στο πρώτο τρίμηνο κάθε έτους 
επεξηγηματική έκθεση κατά κατηγορία θεμάτων και 
περιεχόμενο αποφάσεων και γνωμοδοτήσεων για τις 
εκδοθείσες κατά το αμέσως προηγούμενο έτος απο¬ 
φάσεις και γνωμοδοτήσεις της Ρ.Α.Λ., 

(θ) εισηγείται τη συνδρομή ή συνεργασία με κάθε 
αρμόδια ημεδαπή ή αλλοδαπή διοικητική ή δικαστική 
αρχή ή την παραπομπή σε αυτές των υπό εξέταση πε¬ 
ριπτώσεων, 

(ι) συνεργάζεται για τα παραπάνω, όπου αυτό κρίνεται 
αναγκαίο ή σκόπιμο από τον Πρόεδρο της Ρ.Α.Λ., με τις 
Υπηρεσίες της Γ ενικής Γ ραμματείας Λιμένων, Λιμενικής 
Πολιτικής και Ναυτιλιακών Επενδύσεων. 

7.2 Διεύθυνση Διοικητικής και Οικονομικής Υποστή¬ 

ριξης 

7.2.1 Το Τμήμα Οικονομικής Διαχείρισης έχει ιδίως τις 
εξής αρμοδιότητες: 

(α) οργάνωση, λειτουργία και παρακολούθηση του 
Λογιστηρίου και τήρηση των προβλεπόμενων από την 
κείμενη νομοθεσία βιβλίων και στοιχείων, 

(β) έκδοση χρηματικών ενταλμάτων, συμψηφιστικών 
δελτίων καθώς και εντολών προς τα τραπεζικά ιδρύ¬ 
ματα, 

(γ) σύνταξη, υποβολή προς έγκριση, εκτέλεση και πα¬ 
ρακολούθηση του προϋπολογισμού της Ρ.Α.Λ., 

(δ) σύνταξη απολογιστικών οικονομικών καταστάσε¬ 
ων και ισολογισμού και υποβολή τους για έγκριση και 
δημοσίευσή τους, 

(ε) έλεγχος και παρακολούθηση της είσπραξης των 
τελών υπέρ της Ρ.Α.Λ., 

(στ) λογιστική καταγραφή και παρακολούθηση της 
κινητής και ακίνητης περιουσίας της Ρ.Α.Λ., καθώς και 
συγκέντρωση και φύλαξη των τίτλων κτήσης της ακίνη¬ 
της περιουσίας και τήρηση Μητρώου παγίων στοιχείων, 
(ζ) τήρηση των μισθολογικών μητρώων και χορήγηση 
ατομικών δελτίων μισθοδοσίας και κάθε φύσης βεβαι¬ 
ώσεων μισθολογικού περιεχομένου, 

(η) τήρηση των υποχρεώσεων της Ρ.Α.Λ. προς τα 
ασφαλιστικά ταμεία και την Επιθεώρηση Εργασίας, 

(θ) μέριμνα για την παροχή όλων των απαιτούμενων 
στοιχείων προς την Ενιαία Αρχή Πληρωμών, τις Υπη¬ 
ρεσίες του Ελεγκτικού Συνεδρίου ή άλλες αρμόδιες 
δημόσιες αρχές για τη διενέργεια των προβλεπομένων 
από τη νομοθεσία ελέγχων και πληρωμών. 

7.2.2 Το Τμήμα Διοίκησης Προσωπικού έχει ιδίως τις 
εξής αρμοδιότητες: 

(α) παρακολούθηση της κάλυψης των οργανικών θέσε¬ 
ων και σύνταξη εισηγήσεων για το πρόγραμμα αναγκών 
σε ανθρώπινο δυναμικό της Ρ.Α.Λ. σε συνεργασία με 
τις επιμέρους υπηρεσιακές μονάδες αυτής, διενέργεια 
των απαραίτητων διαδικασιών για τη στελέχωση των 
οργανικών μονάδων της Ρ.Α.Λ. και γενικά το χειρισμό 
των θεμάτων που αφορούν προσλήψεις, αποσπάσεις 
και μετατάξεις προσωπικού, 

(β) χειρισμός θεμάτων υπηρεσιακής κατάστασης και 
εξέλιξης των εργαζόμενων στη Ρ.Α.Λ. με κάθε σχέση 
εργασίας, όπως η ένταξη και κατάταξη σε βαθμούς και 

κλιμάκια, οι τοποθετήσεις, μετακινήσεις, προαγωγές, 
αποσπάσεις και μετατάξεις προσωπικού, 

(γ) τήρηση του προσωπικού μητρώου και των ατομι¬ 
κών φακέλων των εργαζομένων στη Ρ.Α.Λ., τη συνεχή 
ενημέρωση και επικαιροποίηση των στοιχείων αυτών και 
ενημέρωση των συναρμοδίων υπηρεσιών της Ρ.Α.Λ. για 
την τακτοποίηση θεμάτων που αφορούν την εργασία 
και τη μισθοδοσία κάθε εργαζομένου, 

(δ) διαχείριση κάθε θέματος που αφορά το διορισμό 
και την υπηρεσιακή κατάσταση του προσωπικού της 
Ρ.Α.Λ., 

(ε) μέριμνα για σύσταση και συγκρότηση του Υπηρε¬ 
σιακού Συμβουλίου και του Πειθαρχικού Συμβουλίου του 
προσωπικού της Ρ.Α.Λ., 

(στ) χειρισμός θεμάτων που αφορούν τη χορήγηση 
των κάθε φύσης αδειών των εργαζομένων στη Ρ.Α.Λ. 
σύμφωνα με τις ισχύουσες διατάξεις και τις αποφάσεις 
των, κατά περίπτωση, αρμόδιων οργάνων και την έκδο¬ 
ση των σχετικών πράξεων, 

(ζ) συγκέντρωση, συμπλήρωση και διαβίβαση των δι- 
καιολογητικών συνταξιοδότησης, καθώς και παρακο¬ 
λούθηση των θεμάτων σύνταξης και ασφάλισης του 
προσωπικού της Ρ.Α.Λ., 

(η) διεκπεραίωση των διαδικασιών που απαιτούνται 
για τη μετακίνηση των εργαζομένων στη Ρ.Α.Λ. στο 
εσωτερικό και στο εξωτερικό για εκτέλεση υπηρεσίας 
ή παρακολούθηση σεμιναρίων ή και συνεδρίων, κατό¬ 
πιν έγκρισης της Υπηρεσίας και έκδοση των σχετικών 
αποφάσεων, 

(θ) κατάρτιση και διαχείριση προγραμμάτων εκπαίδευ¬ 
σης και επιμόρφωσης των εργαζομένων στη Ρ.Α.Λ. σε 
συνεργασία με τις κατά περίπτωση αρμόδιες οργανικές 
μονάδες, 

(ι) σύνταξη εισηγήσεων, σε συνεργασία με τις καθ’ 
ύλην αρμόδιες οργανικές μονάδες, για τη συμμετοχή 
των εργαζομένων στη Ρ.Α.Λ. σε συνέδρια, σεμινάρια και 
άλλες εκδηλώσεις οι οποίες διενεργούνται στο εσωτε¬ 
ρικό ή στο εξωτερικό με ευθύνη άλλων φορέων, καθώς 
και συγκέντρωση των εκθέσεων αξιολόγησής τους, 

(ια) απογραφή του προσωπικού, έκδοση και τήρηση 
σχετικών στατιστικών στοιχείων, κατά τα προβλεπόμενα 
στην κείμενη νομοθεσία. 

7.2.3 Το Τμήμα Τεχνολογίας - Πληροφορικής και Επι¬ 
κοινωνιών έχει ιδίως τις εξής αρμοδιότητες: 

(α) μέριμνα για την απρόσκοπτη λειτουργία των συ¬ 
στημάτων πληροφορικής και του τηλεφωνικού κέντρου 
της Ρ.Α.Λ. σε σχέση με τον εξοπλισμό, το λειτουργικό 
σύστημα, τα συστήματα διαχείρισης των βάσεων δε¬ 
δομένων και τα δίκτυα, 

(β) ανάπτυξη, επιμέλεια και συντήρηση του ιστότοπου 
(ννθάείΐθ) και της ενδοδικτυακής πύλης (ίηίΓεηοΙ) της Ρ.Α.Λ., 
(γ) επίβλεψη και έλεγχος των λογισμικών εφαρμογών 
που εκπονούνται από τρίτους για λογαριασμό της Ρ.Α.Λ. 
σχετικά με την ηλεκτρονική υποστήριξη των υπαλλήλων, 
(δ) εκπαίδευση του προσωπικού της Ρ.Α.Λ. στη χρήση 
πληροφοριακών συστημάτων διενέργειας ελέγχων και 
στην εφαρμογή των καλών πρακτικών, 

(ε) αρχειοθέτηση και τήρηση των αρχείων προγραμ¬ 
μάτων της Ρ.Α.Λ., 

(στ) βελτίωση των διαδικασιών ασφάλειας των συστη¬ 
μάτων πληροφορικής και τηλεπικοινωνιών, 

(ζ) μέριμνα για την ένταξη της Ρ.Α.Λ. σε αναπτυξια¬ 
κά συγχρηματοδοτούμενα προγράμματα διοικητικής 


μεταρρύθμισης, ψηφιακής σύγκλισης και ηλεκτρονικής 
διακυβέρνησης σε συνεργασία με τις εκάστοτε καθ’ 
ύλην αρμόδιες οργανικές μονάδες της Ρ.Α.Λ., καθώς και 
την υλοποίηση των προγραμμάτων αυτών, 

(η) σχεδιασμός λογισμικών εφαρμογών σύμφωνα με 
τις ανάγκες των υπηρεσιακών μονάδων της Ρ.Α.Λ. και 
τις ανάγκες των συστημάτων ελέγχων της, καθώς και 
τις αναγκαίες επεκτάσεις και βελτιώσεις των πληρο¬ 
φοριακών συστημάτων, 

(θ) διερεύνηση και υποβολή προτάσεων σε συνερ¬ 
γασία με τις λοιπές υπηρεσιακές μονάδες για θέμα¬ 
τα πληροφοριακών συστημάτων, παρακολούθηση της 
εφαρμογής τους, αξιολόγηση της αποτελεσματικότητας 
τους και εισήγηση για τις αναγκαίες τροποποιήσεις και 
προσαρμογές. 

7.2.4 Η Γραμματεία της Ρ.Α.Λ. έχει ιδίως τις εξής αρ¬ 
μοδιότητες: 

(α) παροχή γραμματειακής υποστήριξης προς τον 
Πρόεδρο, Αντιπρόεδρο και τους Εισηγητές της Ρ.Α.Λ. 
κατά την άσκηση των καθηκόντων τους, 

(β) γραμματειακή υποστήριξη και παρακολούθηση των 
συνεδριάσεων της Ρ.Α.Λ. και ιδίως την πρόσκληση των 
μελών, την κλήση των ενδιαφερομένων μερών στις συ¬ 
νεδριάσεις της, την τήρηση πρακτικών (γραπτά ή/και 
ηλεκτρονικά), την έκδοση, αναπαραγωγή, δημοσίευση 
και κοινοποίηση των αποφάσεων και γνωμοδοτήσεών 

της, 

(γ) γραμματειακή υποστήριξη των επιτροπών και των 
ομάδων εργασίας που συγκροτούνται στη Ρ.Α.Λ., την 
τήρηση πρακτικών, καθώς και επιμέλεια για την έκδοση, 
αναπαραγωγή και διανομή τυχόν σχετικών εγγράφων, 
(δ) μέριμνα για την επικοινωνία της Ρ.Α.Λ. με τις δικα¬ 
στικές αρχές, καθώς και την ανακοίνωση τυχόν παρα¬ 
βάσεων των διατάξεων της κείμενης νομοθεσίας στις 
αρμόδιες εισαγγελικές αρχές, 

(ε) οργάνωση και τήρηση του Πρωτοκόλλου Απορρή¬ 
των και Εμπιστευτικών Εγγράφων, του Πρωτοκόλλου 
Ευρωπαϊκών και Διεθνών Εγγράφων, του Πρωτοκόλλου 
της Ρ.Α.Λ. και των σχετικών αρχείων πρωτοτύπων και 
εξερχόμενων εγγράφων, καθώς και μέριμνα για τη δι¬ 
εκπεραίωση κάθε σχετικής αλληλογραφίας, 

(στ) σύνταξη ενημερωτικών και συναφών σημειωμάτων 
σε συνεργασία με τις αρμόδιες οργανικές μονάδες και 
αποστολή τους στον Υπουργό Ναυτιλίας και Νησιωτι¬ 
κής Πολιτικής αναφορικά με την άσκηση μέσων κοινο¬ 
βουλευτικού ελέγχου για θέματα που εμπίπτουν στις 
αρμοδιότητες της Ρ.Α.Λ., 

(ζ) τη βεβαίωση του γνησίου της υπογραφής και την 
επικύρωση αντιγράφων εγγράφων στο πλαίσιο των δι¬ 
ατάξεων του άρθρου 1 του Ν. 4250/2014 (Α' 74). 

7.2.5 Το Γραφείο Νομικής Υποστήριξης έχει ιδίως τις 
εξής αρμοδιότητες: 

(α) δικαστική και εξωδικαστική εκπροσώπηση και υπε¬ 
ράσπιση των συμφερόντων της Ρ.Α.Λ., 

(β) παροχή νομικών συμβουλών και γνωμοδοτήσεων 
προς τη Ρ.Α.Λ. και τις οργανικές μονάδες αυτής, 

(γ) εισήγηση προς τον Πρόεδρο της Ρ.Α.Λ. για την 
προσφυγή σε υπηρεσίες εξωτερικού δικηγόρου, 

(δ) εποπτεία των υποθέσεων της Ρ.Α.Λ. που ανατίθε¬ 
νται σε εξωτερικούς δικηγόρους. 

7.2.5.1 Του Γ ραφείου προΐσταται Δικηγόρος παρ’ Αρείω 
Πάγω με εμπειρία κυρίως σε θέματα δικαίου ανταγω¬ 
νισμού, δημοσίων συμβάσεων και ναυτικού δικαίου ο 

οποίος συντονίζει το έργο του Γραφείου Νομικής Υπο¬ 
στήριξης, κατανέμει τις υποθέσεις και παρακολουθεί 
την πορεία τους. 

7.2.52 Ο δικηγόρος που προίσταται του Γραφείου 
Νομικής Υποστήριξης, καθώς και οι δικηγόροι που το 
στελεχώνουν δεν επιτρέπεται κατά τη διάρκεια της 
απασχόλησής τους στο Γραφείο Νομικής Υποστήριξης 
της Ρ.Α.Λ. να αναλαμβάνουν υποθέσεις που επιφέρουν 
σύγκρουση καθηκόντων ή συμφερόντων με τις δραστη¬ 
ριότητες της Ρ.Α.Λ. 

7.2.6 Το Γ ραφείο Επικοινωνίας έχει ιδίως τις εξής αρ¬ 
μοδιότητες: 

α) σχεδιασμός, εισήγηση και υλοποίηση των προγραμ¬ 
μάτων δημοσίων σχέσεων της Ρ.Α.Λ., 

β) παρακολούθηση, επισήμανση και συλλογή ειδήσεων 
και δημοσιευμάτων τα οποία αφορούν αρμοδιότητες 
και δραστηριότητες της Ρ.Α.Λ., δημιουργία αρχείου 
δημοσιευμάτων, καθώς και σχετική ενημέρωση των 
υπηρεσιακών μονάδων για θέματα που ανήκουν στις 
αρμοδιότητές τους, 

γ) έκδοση Δελτίων Τύπου σχετικά με τη δράση και 
τις δραστηριότητες της Ρ.Α.Λ. 

Άρθρο 8 
Τήρηση Αρχείου 

Στο πλαίσιο της άσκησης των αρμοδιοτήτων της, η 
Ρ.Α.Λ. τηρεί αρχείο με τους φακέλους και τα στοιχεία 
των υποθέσεων που χειρίζεται. Οι φάκελοι και τα στοι¬ 
χεία αυτά μπορεί να χαρακτηρίζονται ως εμπιστευτικά 
και απόρρητα από τη Ρ.Α.Λ., εφόσον κατά την αιτιο¬ 
λογημένη κρίση της συντρέχουν οι προϋποθέσεις του 
άρθρου 5 του παρόντος. 

ΚΕΦΑΛΑΙΟ IV 

Στελέχωση μονάδων της Ρ.Α.Λ. - 
Ζητήματα προσωπικού 

Άρθρο 9 

Γενικός Διευθυντής - Προϊστάμενοι Διευθύνσεων 
και Τμημάτων 

Η επιλογή του Γ ενικού Διευθυντή καθώς και των Προ¬ 
ϊσταμένων Διευθύνσεων και Τμημάτων γίνεται σύμφωνα 
με τα προβλεπόμενα στις κείμενες διατάξεις του άρ¬ 
θρου 84 Ν. 3528/2007 «Κύρωση του Κώδικα Κατάστασης 
Δημόσιων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.» (Α' 26), όπως ισχύει. 

Αρθρο 10 

Ειδικότητες των θέσεων του Προσωπικού και 
κατανομή τους στις Οργανικές Μονάδες 

1. Οι θέσεις του Ειδικού Επιστημονικού Προσωπικού 
καταλαμβάνονται από υποψηφίους με πτυχίο ή δίπλωμα 
Ανώτατου Εκπαιδευτικού Ιδρύματος της ημεδαπής ή 
ισότιμο και αντίστοιχο της αλλοδαπής στους κλάδους 
των Ναυτιλιακών Σπουδών ή Μηχανικών ή Οικονομικών 
ή Μαθηματικών ή Νομικής ή Διοίκησης Επιχειρήσεων ή 
Δημόσιας Διοίκησης ή Πολιτικών Επιστημών και επαγ¬ 
γελματική ή επιστημονική εξειδίκευση στο αντικείμενο 
της οργανικής Μονάδας που να αποδεικνύεται με τα 

εξή ς: 

α) διδακτορικό δίπλωμα ελληνικού Α.Ε.Ι. ή αναγνωρι¬ 
σμένου ισότιμου της αλλοδαπής και αντίστοιχη εμπει¬ 
ρία τουλάχιστον ενός έτους μετά την απόκτηση του 
διδακτορικού διπλώματος ή 


β) μεταπτυχιακό τίτλο ελληνικού Α.Ε.Ι. ή αναγνωρισμέ¬ 
νου ισότιμου της αλλοδαπής και αντίστοιχη εμπειρία 
τουλάχιστον δύο ετών μετά την απόκτηση του μετα¬ 
πτυχιακού τίτλου. 

2. Οι θέσεις του Διοικητικού προσωπικού καταλαμ¬ 
βάνονται από υποψηφίους με ειδικότητα Διοικητικών 
Γραμματέων ή Διοικητικού ή Διοικητικού - Οικονομικού 
ή Διοικητικού - Λογιστικού ή Βοηθητικού προσωπικού. 

3. Για όλες τις θέσεις Ειδικού Επιστημονικού Προσω¬ 
πικού και Διοικητικού Προσωπικού, πλην της θέσεως 
κατηγορίας ΥΕ, απαιτείται η άριστη γνώση της ελληνι¬ 
κής και πολύ καλή γνώση της αγγλικής ως και γνώση 
χρήσης προγραμμάτων Η/Υ. 

4. Κατά τα λοιπά ισχύουν οι διατάξεις για τον κα¬ 
θορισμό των προσόντων διορισμού σε θέσεις φορέων 
του Δημοσίου. 

5. Οι συσταθείσες με την περ. γ της παρ. 9 του άρθρου 
43 του Ν. 4150/2013 θέσεις προσωπικού κατανέμονται 
ως εξής: 

(α) Ειδικό Επιστημονικό Προσωπικό: είκοσι πέντε (25) 
θέσεις οι οποίες-πέραν της θέσης του Γ ενικού Διευ- 
θυντή-κατανέμονται ανάλογα με το αντικείμενο της 
επιστημονικής εξειδίκευσής τους, συμπεριλαμβανομέ¬ 
νου και του Προϊσταμένου της αντίστοιχης Οργανικής 
Μονάδας ως εξής: 

αα) Διεύθυνση Παρακολούθησης και Ελέγχου Αγοράς: 
δεκατέσσερις (14) θέσεις κατηγορίας ΠΕ, 

(αβ) Διεύθυνση Οικονομικής Διαχείρισης και Διοικητι¬ 
κής Υποστήριξης: δέκα (10) θέσεις κατηγορίας ΠΕ. 

(β) Διοικητικό Προσωπικό: δέκα (10) θέσεις οι οποίες 
κατανέμονται ως εξής: 

(βα) μία (1) θέση κατηγορίας ΠΕ ειδικότητας Διοικη¬ 
τικού - Οικονομικού ΙΔΑΧ, μια (1) θέση κατηγορίας ΤΕ 
ειδικότητας Διοικητικού - Λογιστικού ΙΔΑΧ και δύο (2) 
θέσεις κατηγορίας ΔΕ ειδικότητας Διοικητικού - Γ ραμ¬ 
ματέων ΙΔΑΧ στη Γραμματεία της Ρ.Α.Λ., 

(ββ) δύο (2) θέσεις κατηγορίας ΔΕ ειδικότητας Διοι¬ 
κητικού - Γ ραμματέων ΙΔΑΧ ανά μία σε κάθε Διεύθυνση 
ως Γραμματείς, 

(βγ) τρεις (3) θέσεις κατηγορίας ΤΕ ειδικότητας Διοι¬ 
κητικού - Λογιστικού ΙΔΑΧ στη Διεύθυνση Οικονομικής 
Διαχείρισης και Διοικητικής Υποστήριξης και 
(βδ) μία (1) θέση κατηγορίας ΔΕ ειδικότητας Διοικη¬ 
τικού - Γραμματέων ΙΔΑΧ στη Διεύθυνση Οικονομικής 
Διαχείρισης και Διοικητικής Υποστήριξης. 

6. Στο Γ ραφείο Νομικής Υποστήριξης τρεις (3) θέσεις 
δικηγόρων εκ των οποίων μία θέση (1) προϊσταμένου για 
τον οποίο ισχύουν τα προβλεπόμενα στην περίπτωση 
72.5.1. του άρθρου 7 του παρόντος και δύο (2) θέσεις 
Δικηγόρων παρ’ Αρείω Πάγω ή παρ’ Εφέταις. 

7. Δύο (2) θέσεις ειδικών συνεργατών ως μετακλητών 
υπαλλήλων οι οποίοι επικουρούν τον Πρόεδρο της Ρ.Α.Λ. και 
έχουν τα προσόντα που ορίζονται στο Π.δ. 63/2005 και δύο 
(2) θέσεις δημοσιογράφων με σύμβαση εργασίας Ιδιωτικού 
Δικαίου που εντάσσονται στο Γ ραφείο Επικοινωνίας. Στις 
θέσεις των δημοσιογράφων προσλαμβάνονται δημοσιογρά¬ 
φοι οι οποίοι συγκεντρώνουν τις ακόλουθες προϋποθέσεις: 

α/Εχουν πτυχίο ή δίπλωμα Ανώτατου Εκπαιδευτικού 
Ιδρύματος της ημεδαπής ή αναγνωρισμένο ισότιμο της 
αλλοδαπής και τριετή τουλάχιστον προϋπηρεσία ως 
δημοσιογράφοι. 

β. Γνωρίζουν άριστα μία τουλάχιστον ξένη γλώσσα, 
κατά προτίμηση την αγγλική ή τη γαλλική ή τη γλώσ- 

σα της χώρας με τα θέματα επικοινωνίας της οποίας 
πρόκειται να ασχοληθούν. 

Η δημοσιογραφική ιδιότητα αποδεικνύεται από τη 
συμμετοχή σε αναγνωρισμένη στην Ελλάδα δημοσιο¬ 
γραφική οργάνωση ή από την προβλεπόμενη στο εδά¬ 
φιο α προϋπηρεσία σε ημερήσια πολιτική ή οικονομική 
εφημερίδα και περιοδικό ευρείας κυκλοφορίας ή σε 
ραδιοτηλεοπτικό ή διαδικτυακό μέσο ή σε υπηρεσίες 
Τύπου διεθνούς οργανισμού. Η γνώση της ξένης γλώσ¬ 
σας αποδεικνύεται με διπλώματα ή πιστοποιητικά γλωσ¬ 
σομάθειας, όπως ορίζονται από τις οικείες διατάξεις 
(άρθρο 28 Π.δ. 50/2001). 

8. Σε όλες τις οργανικές μονάδες της Ρ.Α.Λ. προίστα- 
ται, ανεξαρτήτως κλάδου και ειδικότητας, προσωπικό 
κατηγορίας ΠΕ. 

Άρθρο 11 

Περίγραμμα Θέσης Προϊσταμένου Γενικής Διεύθυνσης 

1. Τα καθήκοντα του Προϊσταμένου Γενικής Διεύθυν¬ 
σης είναι τα παρακάτω: 

(α) Η ευθυγράμμιση των στρατηγικών σκοπών της 
Γενικής Διεύθυνσης με την αποστολή της Ρυθμιστικής 
Αρχής Λιμένων. 

(β) Ο συντονισμός των Προϊσταμένων των οργανικών 
μονάδων που υπάγονται στη Γ ενική Διεύθυνση για την 
επίτευξη των επιχειρησιακών τους στόχων. 

(γ) Η παροχή εμπεριστατωμένων εισηγήσεων στην 
πολιτική ηγεσία, μετά από ανάλυση δεδομένων και αξι¬ 
ολόγηση κινδύνων, καθώς και η διαμόρφωση εναλλα¬ 
κτικών επιλογών βάσει της ανάλυσης του εσωτερικού 
και εξωτερικού περιβάλλοντος λειτουργίας της Αρχής. 

(δ) Η διασφάλιση συνθηκών οριζόντιας συνεργασίας 
μεταξύ της Γ ενικής Διεύθυνσης της Αρχής και λοιπών 
φορέων της Δημόσιας Διοίκησης. 

(ε) Η ανάληψη πρωτοβουλιών για τη διαχείριση κρί¬ 
σεων. 

(στ) Η διαχείριση και αξιοποίηση του προσωπικού, 
ώστε να επιτυγχάνονται οι θεσπισμένοι στόχοι. 

(ζ) Η έγκριση των Περιγραμμάτων Θέσεων Εργασίας 
(εφεξής ΠΘΕ) των υποκείμενων οργανικών μονάδων. 

(η) Η εισήγηση της ετήσιας στοχοθεσίας και η πα¬ 
ρακολούθησή της βάσει των θεσπισμένων δεικτών 
απόδοσης, καθώς και η συνεχής βελτίωση του τρόπου 
λειτουργίας των οργανικών μονάδων με την υποβολή 
προτάσεων οργανωτικού και επιχειρησιακού ανασχε¬ 
διασμού. 

(θ) Η αξιολόγηση του προσωπικού σύμφωνα με το 
ισχύον θεσμικό πλαίσιο. 

(ι) Η εκπροσώπηση της Γενικής Διεύθυνσης, όπου 
απαιτείται. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

Άρθρο 12 

Περιγράμματα Θέσεων Προϊσταμένων Διευθύνσεων 

1. Τα καθήκοντα των προϊσταμένων Διευθύνσεων είναι 
τα παρακάτω: 

(α) Η ευθυγράμμιση των επιχειρησιακών στόχων της 
Διεύθυνσης με το στρατηγικό σκοπό της Γ ενικής Διεύ¬ 
θυνσης στην οποία υπάγεται. 

(β) Η παροχή οδηγιών και κατευθύνσεων βάσει των 
επιχειρησιακών στόχων. 


(γ) Η διασφάλιση συνθηκών οριζόντιας συνεργασίας 
μεταξύ των οργανικών μονάδων της Διεύθυνσης και 
λοιπών φορέων της Δημόσιας Διοίκησης. 

(δ) Η παρότρυνση του προσωπικού για την επίτευξη 
των επιχειρησιακών στόχων της Διεύθυνσης. 

(ε) Η διαχείριση, ανάπτυξη και αξιοποίηση του προσω¬ 
πικού, ώστε να επιτυγχάνονται οι προγραμματισμένοι 
στόχοι και η εισήγηση προτάσεων βελτίωσης για την 
κατανομή του ανθρώπινου δυναμικού. 

(στ) Η έγκριση των ΠΘΕ των υποκείμενων οργανικών 
μονάδων και η εισήγηση τυχόν τροποποιήσεων. 

(ζ) Η διαμόρφωση της ετήσιας στοχοθεσίας και ο 
προσδιορισμός των δεικτών μέτρησης αυτής σε συνερ¬ 
γασία με τους Προϊσταμένους των Τμημάτων. 

(η) Η αξιολόγηση του προσωπικού σύμφωνα με το 
ισχύον θεσμικό πλαίσιο. 

(θ) Η παρακολούθηση βέλτιστων πρακτικών και ο 
προσδιορισμός οργανωτικών, λειτουργικών και επι¬ 
χειρησιακών βελτιώσεων των οργανικών μονάδων της 
Διεύθυνσης. 

(ι) Η εκπροσώπηση της Διεύθυνσης, όπου απαιτείται. 
2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

Άρθρο 13 

Περιγράμματα Θέσεων Προϊσταμένων Τμημάτων 

1. Τα καθήκοντα των προϊσταμένων Τμημάτων είναι 
τα παρακάτω: 

(α) Η λειτουργική διασύνδεση των ασκούμενων αρμο¬ 
διοτήτων με τους επιχειρησιακούς στόχους της υπερ¬ 
κείμενης Διεύθυνσης. 

(β) Η συγκέντρωση, επεξεργασία, σύνθεση και παρου¬ 
σίαση των απαραίτητων δεδομένων για την υποστήριξη 
της διαδικασίας λήψης αποφάσεων. 

(γ) Η παρότρυνση των υπαλλήλων για την υλοποίηση 
των δράσεων του Τμήματος. 

(δ) Η ορθολογική κατανομή του αντικειμένου και των 
εισερχομένων στους υπαλλήλους του Τμήματος. 

(ε) Η διασφάλιση συνθηκών συνεργασίας με άλλες 
υπηρεσίες του Υπουργείου και λοιπών φορέων της Δη¬ 
μοσίας Διοίκησης. 

(στ) Η ανίχνευση επιμορφωτικών αναγκών του προ¬ 
σωπικού και η διαμόρφωση ευκαιριών μάθησης για το 
σύνολο αυτού. 

(ζ) Η εισήγηση στον Προϊστάμενο της Διεύθυνσης για 
ζητήματα σύστασης, τροποποίησης και κατάργησης 
θέσεων εργασίας και των σχετικών ΠΘΕ του Τ μήματος. 

(η) Η εφαρμογή και η παρακολούθηση της θεσπισμέ¬ 
νης στοχοθεσίας σε ατομικό επίπεδο και η ανάληψη 
πρωτοβουλιών για τη βελτίωση της αποδοτικότητας 
των υπαλλήλων. 

(θ) Η αξιολόγηση του προσωπικού σύμφωνα με το 
ισχύον θεσμικό πλαίσιο. 

(ι) Η ανάληψη πρωτοβουλιών για τη βελτίωση της 
λειτουργίας του Τμήματος και η τήρηση των προβλε- 
πομένων προθεσμιών. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

Αρθρο 14 

Προσλήψεις - Αποσπάσεις προσωπικού στη Ρ.Α.Λ. 

1. Η πλήρωση των θέσεων γίνεται: α) με διορισμό ή 
πρόσληψη σύμφωνα με τις διατάξεις του Ν. 2190/1994 
(Α' 28), β) με μετάταξη ή απόσπαση μόνιμων ή με σύμβα¬ 
ση εργασίας ιδιωτικού δικαίου αορίστου χρόνου υπαλ¬ 
λήλων του Δημοσίου, Ν.Π.Δ.Δ. ή του ευρύτερου δημόσιου 
τομέα, όπως αυτός ορίζεται από το άρθρο 14 παρ. 1 του 
Ν. 2190/1994 (Α' 28). Η μετάταξη και η απόσπαση διενερ- 
γούνται με κοινή απόφαση του Υπουργού Ναυτιλίας και 
Νησιωτικής Πολιτικής και του αρμόδιου κατά περίπτωση 
Υπουργού, χωρίς τη γνώμη υπηρεσιακού συμβουλίου 
ή άλλου οργάνου, οι δε μετατασσόμενοι και αποσπα- 
σμένοι οφείλουν να συγκεντρώνουν τα προσόντα του 
αντίστοιχου διοριζόμενου ή προσλαμβανόμενου (άρθρο 
43 παρ. 10α Ν. 4150/2013). 

2. Με απόφαση του Υπουργού Ναυτιλίας και Νησιωτι¬ 
κής Πολιτικής είναι δυνατόν να διατίθεται ή αποσπάται 
στη Ρ.Α.Λ. προσωπικό που υπηρετεί στο Υπουργείο Ναυ¬ 
τιλίας και Νησιωτικής Πολιτικής, στο Λιμενικό Σώμα και 
σε νομικά πρόσωπα εποπτευόμενα από τον Υπουργό 
Ναυτιλίας και Νησιωτικής Πολιτικής, συμπεριλαμβανο¬ 
μένων των Οργανισμών Λιμένος Α.Ε., σύμφωνα με την 
κείμενη νομοθεσία. 

3. Η πρόσληψη δικηγόρων πραγματοποιείται σύμφω¬ 
να με την ειδική διοικητική διαδικασία των κείμενων 
διατάξεων του άρθρου 11 Ν. 1649/1986 «Τροποποίηση 
διατάξεων του Κώδικα Δικηγόρων» (Α' 149), όπως ισχύει. 

Άρθρο 15 

Υπηρεσιακό και Πειθαρχικό Συμβούλιο - Εκθέσεις 
Αξιολόγησης 

1. Στη Ρ.Α.Λ. συνιστάται Υπηρεσιακό Συμβούλιο το 
οποίο λειτουργεί και ως Πειθαρχικό Συμβούλιο και ασκεί 
τις αρμοδιότητες που προβλέπονται από το παρόν προ¬ 
εδρικό διάταγμα. 

2. Το Υπηρεσιακό Συμβούλιο είναι πενταμελές και 
αποτελείται από τους εξής: 

(α) δύο Μέλη της Ρ.Α.Λ. με τους αναπληρωτές τους 
που ορίζονται από τον Πρόεδρο της Ρ.Α.Λ. ο οποίος 
καθορίζει και το μέλος που είναι Πρόεδρος του Υπη¬ 
ρεσιακού Συμβουλίου, 

(β) Γενικό Διευθυντή της Ρ.Α.Λ. με έναν προϊστάμενο 
Διεύθυνσης ως αναπληρωτή του. Σε περίπτωση που δεν 
υπάρχει Γ ενικός Διευθυντής ως μέλος του υπηρεσιακού 
συμβουλίου ορίζεται, από τον Πρόεδρο, προϊστάμενος 
Διεύθυνσης με τον αναπληρωτή του, 

(γ) δύο αιρετούς εκπροσώπους των υπαλλήλων της 
Ρ.Α.Λ. με τους αναπληρωτές τους. 

3. Τα μέλη του Υπηρεσιακού Συμβουλίου και οι ανα¬ 
πληρωτές τους ορίζονται για θητεία δύο ετών που 
αρχίζει την 1η Ιανουάριου με απόφαση που εκδίδεται 
από τον Πρόεδρο της Ρ.Α.Λ., το μήνα Δεκέμβριο του 
προηγούμενου έτους. Ειδικά για την πρώτη θητεία του 
Υπηρεσιακού Συμβουλίου, τα μέλη του ορίζονται αμέσως 
μετά την ανάληψη καθηκόντων του προσωπικού της 
Ρ.Α.Λ. και η θητεία τους λήγει στο τέλος του επόμενου 
έτους από το οποίο έχουν οριστεί. Κατά τη διάρκεια 
της θητείας των μελών του Υπηρεσιακού Συμβουλίου 
απαγορεύεται η αντικατάστασή τους, εκτός εάν συ¬ 
ντρέχουν αποδεδειγμένα σοβαροί υπηρεσιακοί ή προ¬ 
σωπικοί λόγοι. 


4. Για το προσωπικό της Ρ.Α.Λ. συντάσσεται από το 
Γ ενικό Διευθυντή και τον Προϊστάμενο κάθε Υπηρεσι¬ 
ακής Μονάδας το μήνα Ιανουάριο κάθε έτους έκθεση 
αξιολόγησης η οποία αφορά το προηγούμενο έτος και 
καταχωρίζεται στον ατομικό τους φάκελο (μητρώο). 

5. Η έκθεση αξιολόγησης για το Γ ενικό Διευθυντή της 
Ρ.Α.Λ. συντάσσεται από τον Πρόεδρο και το οριζόμενο 
από τη Ρ.Α.Λ. μέλος της. 

6. Στις εκθέσεις αξιολόγησης βαθμολογούνται τα εξής: 

(α) η γνώση του αντικειμένου, δηλαδή η επαγγελμα¬ 
τική επάρκεια, η ικανότητα εφαρμογής των γνώσεων 
και της εμπειρίας κατά την εκτέλεση των καθηκόντων, 

(β) το ενδιαφέρον και η δημιουργικότητα, δηλαδή το 
ενδιαφέρον και η αφοσίωση στην εργασία, η πρωτο¬ 
βουλία, οι καινοτομίες, η εκπόνηση σχετικών με την 
υπηρεσία μελετών, άρθρων ή προτάσεων και η ανάληψη 
ευθυνών, 

(γ) οι υπηρεσιακές σχέσεις και η συμπεριφορά, δηλαδή 
η συμπεριφορά προς τους πολίτες, η εξυπηρέτηση του 
κοινού, η επικοινωνία και συνεργασία με τους υπαλλή¬ 
λους και τις άλλες υπηρεσίες, 

(δ) η αποτελεσματικότητα, δηλαδή η ποιότητα και η 
ποσότητα της εργασίας, η ικανότητα προγραμματισμού, 
οργάνωσης, συντονισμού και ελέγχου των εργασιών του. 

7. Στις εκθέσεις αξιολόγησης το προσωπικό χαρακτη¬ 
ρίζεται συνθετικά για το προηγούμενο έτος ως Αριστο, 
Λίαν Καλό, Καλό, Μέτριο και Ανεπαρκές. Η κατάταξη 
αυτή γίνεται με βάση το μέσο όρο των βαθμολογήσεων 
και των βαθμών των κρινόμενων σημείων, σύμφωνα με 
εγκύκλιο που εκδίδει ανά τριετία η Ρ.Α.Λ. Η έκθεση αξιο¬ 
λόγησης κοινοποιείται στον υπάλληλο τον οποίο αφορά. 

8. Οι υπάλληλοι, με εξαίρεση εκείνους των οποίων η 
έκθεση αξιολόγησης συντάσσεται από τον Πρόεδρο της 
Ρ.Α.Λ., μπορούν να προσφεύγουν στο Υπηρεσιακό Συμ¬ 
βούλιο κατά των εκθέσεων αξιολόγησης που τους αφο¬ 
ρούν. Η προσφυγή αυτή είναι δυνατή μόνο για την πιο 
πρόσφατη έκθεση αξιολόγησης και το αργότερο μέσα 
σε ένα μήνα από την κοινοποίησή της στον υπάλληλο. 

9. Οι υπάλληλοι μπορούν να προσφεύγουν κατά δυ¬ 
σμενών αποφάσεων του Υπηρεσιακού Συμβουλίου στη 
Ρ.Α.Λ., σύμφωνα με τις ισχύουσες διατάξεις της κείμενης 
νομοθεσίας. 

10. Το προσωπικό της Ρ.Α.Λ. για όλα τα θέματα υπη¬ 
ρεσιακής κατάστασης του που δε ρυθμίζονται από τις 
διατάξεις του παρόντος προεδρικού διατάγματος υπά¬ 
γεται στις διατάξεις του Ν. 3528/2007 (Α' 26) και του 
Π.δ. 410/1988 (Α' 191), όπως ισχύουν κάθε φορά. 

ΚΕΦΑΛΑΙΟ V 

Διαχείριση πόρων, υλικού και περιουσίας 
Άρθρο 16 

Διαχείριση πόρων - Διαδικασία δαπανών 

1. Οι πόροι της Ρ.Α.Λ. προέρχονται από τέλος το οποίο 
επιβάλλεται ετησίως με απόφαση των Υπουργών Οι¬ 
κονομικών, Εσωτερικών και Ναυτιλίας και Νησιωτικής 
Πολιτικής επί των Οργανισμών Λιμένος Α.Ε. και των 
Λιμενικών Ταμείων. 

2. Για τις δαπάνες του παρόντος άρθρου, η Ρ.Α.Λ. υπό- 
κειται στον έλεγχο του Ελεγκτικού Συνεδρίου, σύμφωνα 
με την κείμενη νομοθεσία. 

Άρθρο 17 

Κατάρτιση και έλεγχος Προϋπολογισμού 

1. Η Ρ.Α.Λ. καταρτίζει εγκαίρως για κάθε ημερολογιακό 
έτος (1 Ιανουάριου - 31 Δεκεμβρίου) τον προϋπολογισμό 

της τον οποίο στη συνέχεια υποβάλλει στον Υπουργό 
Ναυτιλίας και Νησιωτικής Πολιτικής. 

2. Οι δαπάνες που προτείνονται κατά τις διατάξεις της 
παραγράφου 1 του παρόντος άρθρου, στο Υπουργείο 
Ναυτιλίας και Νησιωτικής Πολιτικής για να περιληφθούν 
στον προϋπολογισμό αυτού για τη Ρ.Α.Λ., διαμορφώνο¬ 
νται ετησίως με απόφαση αυτής για να καλύψουν το 
πρόγραμμα δραστηριοτήτων του επόμενου έτους. 

3. Με αιτιολογημένη απόφαση της Ρ.Α.Λ. είναι δυνατή 
η κατά τη διάρκεια του οικονομικού έτους εγγραφή ή 
αύξηση των πιστώσεων στον προϋπολογισμό της με 
μείωση άλλων πιστώσεων. 

Αρθρο 18 

Διαχείριση Υλικού και Περιουσίας 

1. Το υλικό της Ρ.Α.Λ. διακρίνεται σε πάγιο και ανα¬ 
λώσιμο. 

2. Το πάγιο υλικό υπόκειται σε φθορά και απόσβεση. 
Το αναλώσιμο υλικό υπόκειται σε διαδικασίες αποθήκης. 

3. Ο Προϊστάμενος του Τμήματος Οικονομικής Δι¬ 
αχείρισης ο οποίος εκτελεί χρέη Διαχειριστή Υλικού 
ενημερώνεται για την κίνηση και παρακολουθεί όλο το 
πάγιο και αναλώσιμο υλικό, συντονίζει και παρακολουθεί 
την ασφαλή φύλαξη και καλή κατάσταση του υλικού 
που υπάρχει στις αποθήκες και ειδοποιεί έγκαιρα τους 
αρμόδιους για την εξάντληση των αποθεμάτων. 

Άρθρο 19 
Μετακινήσεις 

1. Οι μετακινήσεις των μελών της Ρ.Α.Λ. και του προ¬ 
σωπικού της στο εσωτερικό και εξωτερικό για υπηρεσι¬ 


ακούς λόγους εγκρίνονται από τον Πρόεδρο της Ρ.Α.Λ. ή 
το Γενικό Διευθυντή μετά από σχετική εξουσιοδότηση. 
Στην έγκριση καθορίζονται ο προορισμός της μετάβα¬ 
σης, ο σκοπός και η διάρκεια αυτής και προϋπολογίζεται 
το κόστος της. 

2. Για τις μετακινήσεις τα μέλη της Ρ.Α.Λ. λαμβάνουν 
αποζημίωση σύμφωνα με την κοινή υπουργική απόφαση 
των Υπουργών Οικονομικών και Ναυτιλίας και Αιγαίου 
της παραγράφου 4 του άρθρου 43 του Ν. 4150/2013, 
όπως ισχύει. Γ ια τις μετακινήσεις το προσωπικό της 
Ρ.Α.Λ. λαμβάνει αποζημίωση σύμφωνα με τις διατάξεις 
της κείμενης νομοθεσίας. 

Αρθρο δεύτερο 

Η ισχύς του παρόντος Προεδρικού Διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 18 Φεβρουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΑΝΑΠΛΗΡΩΤΗΣ ΥΠΟΥΡΓΟΣ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ι·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































